open-index/open-wikipedia-markdown huggingface dataset:
Westminster Bridge

**Westminster Bridge** je most pre peších a pre cestnú dopravu ponad rieku Temžu. Nachádza sa medzi mostami Lambeth Bridge a Hungerford Bridge, pričom spája londýnske mestské obvody City of Westminster a Lambeth.

Jeho severný koniec ústi na Bridge Street a Parliament Square, kde sa nachádza Westminsterský palác – sídlo britského parlamentu, veža Big Ben a Westminsterské opátstvo. Jeho južný koniec ústi na Westminster Bridge Road. Nachádza sa tu County Hall, London Eye a St Thomas Hospital.

## História
Pôvodný most stojaci na mieste dnešného bol postavený medzi 29. januárom 1739 a 18. novembrom 1750, mal 13 kamenných oblúkov a bol dielom švajčiarskeho inžiniera Charlesa Labelyea.

Súčasný most bol otvorený v roku 1862. Most tvorí sedem oblúkov, ktoré sú vyrobené z ocele. Autorom gotickej výzdoby mosta bol architekt Charles Barry, zodpovedný za rekonštrukciu Westminsterského paláca a priľahlého okolia. 

Prevládajúcou farbou na moste je zelená, podobne ako farba kožených kresiel v Dolnej snemovni parlamentu, ktorá zasadá v susednom Westminsterskom paláci. Most takto kontrastuje s červeným Lambeth Bridge, ktorý farebne zodpovedá Snemovni Lordov.

Westminster Bridge je jediným mostom ponad Temžu so siedmimi oblúkmi a taktiež je najstarším mostom v centre Londýna. 

## Dopravné spojenie
Najbližšie stanice londýnskeho metra:
* **[[Westminster (stanica metra)|Westminster]]** (Circle, District a Jubilee Line)
* **[[Waterloo (stanica metra)|Waterloo]]** (Bakerloo, Northern, Jubilee a Waterloo & City Line)
* **[[Lambeth North (stanica metra)|Lambeth North]]** (Bakerloo Line)

## Galéria

Súbor:Canaletto - Westminster Bridge, with the Lord Mayor's Procession on the Thames - Google Art Project.jpg|Starý Westminster Bridge na obraze *Westminster Bridge from the north on Lord Mayor's Day* od talianskeho maliara Caneletta (1746)
Súbor:The Last of Old Westminster.jpg|Nový most vo výstavbe na maľbe *The Last of Old Westminster* Jamesa McNeilla Whistlera (1862)


## Referencie

## Externé odkazy
* 
* 

## Zdroj

Kategória:Mosty v Londýne
Kategória:Oceľové mosty
Kategória:Oblúkové mosty
Kategória:City of Westminster
Kategória:Lambeth
Kategória:Architektúra z 1862
Kategória:Cestné mosty v Anglicku
Kategória:Mosty cez Temžu
Glacia

**Glacia** je ľadový pokémon, pochádza tiež zo 4. generácie. Získať ju je možné iba v hrách Diamond a Pearl. Vyvíja sa z Eeveeho pomocou ľadového kameňa () Je to vzácny pokémon. Má veľa ľadových útokov, ako napríklad Ľadový hryzák () alebo Poklad ().
* 471: Glacia
* Prezývka: Deep Snow Pokémon - Tmavý ľadový pokémon.

Kategória:Pokémon
Trend

**Trend** môže byť:
* v štatistike: zložka dlhodobého smerovania v sérii dát, pozri trend (štatistika)
* smer vývinu, tendencia, najmä v móde, ekonomike, technológii a podobne, pozri trend (sociológia)
* slovenské vokálne trio, pozri Trend (vokálna skupina)
* americké punk rockové trio, pozri Trend (americká hudobná skupina)
* nemecká punková skupina, pozri Trend (nemecká hudobná skupina)
* periodikum:
**slovenské, pozri Trend (slovenské periodikum)
**rakúske, pozri Trend (rakúsky časopis)
**nemecké online, pozri Trend (online noviny)
*nemecké vydavateľstvo, pozri Trend Redaktions- und Verlagsgesellschaft mbH

## Pozri aj
* kurzový trend, v ekonómii
* Trend Micro (taiwanská firma)
* Trend Controls (britská firma)
* Trend Records (nahrávacia značka)
La Malinche

**La Malinche** môže byť:
*osoba, pozri La Malinche (žena)
*sopka v Mexiku, pozri La Malinche (sopka)
Malintzin

**Malintzin** môže byť:
* domorodkyňa, sprievodkyňa a milenka Hernanda Cortéza, pozri La Malinche (žena)
* sopka v Mexiku, pozri La Malinche (sopka)
John Glascock

**John Glascock** (* 2. máj 1951, Londýn, Spojené kráľovstvo† 17. november 1979, Londýn) bol britský basgitarista, člen rockovej skupiny Jethro Tull od roku 1975 do roku 1979.

Pred príchodom do Jethro Tull pôsobil v britsko-americkej skupine Carmen, ktorá hrala zmes progresívny rock/flamenco. V skupine hral od roku 1973 až do jej rozpadu v roku 1975.

Pred pôsobením v Carmen hral Glascock so skupinami The Juniors (1962 – 1964), The Gods (1965 – 1969), Head Machine (1970), Toe Fat (1969 – 1970) a Chicken Shack (1970 – 1972).

John Glascock zomrel vo veku 28 rokov pri operácii vrodenej srdcovej chyby.

## S Jethro Tull hral na albumoch
* *Too Old to Rock 'n' Roll: Too Young to Die!*
* *Songs from the Wood*
* *Heavy Horses*
* *Live – Bursting Out*
* *Stormwatch*

## Pozri aj
* Jethro Tull

## Externé odkazy
* Biography at Jethro Tull official website 
* Website for birth info

Kategória:Anglickí rockoví gitaristi
Kategória:Osobnosti z Londýna
Pertinax

**Pertinax** je

* meno rímskeho cisára, pozri Pertinax (rímsky cisár)
* Pertinax (biskup Byzantionu)
* izolačný materiál používaný v elektrotechnike, pozri Pertinax (materiál).
Hydrogeografia

**Hydrogeografia** (z gréckeho *hydros* – voda, *geo* – zem, *graphe* – opisovať) je veda, ktorá sa zaoberá časopriestorovým rozmiestnením vody v krajinnej sfére. Je to prienik hydrológie a geografie.

## Členenie
Hydrogeografia skúma vody vo všetkých skupenstvách a dynamike. Podľa toho sa člení na
* Limnografiu – geografia stojacich vôd (jazerá, vodné nádrže, vodné rezervoáre)
* Potamografiu – geografia tečúcich vôd (riek)
* Oceánografiu – geografia morí, oceánov, morských prúdov atď.
* Glaciografiu – geografiu horských a pevninských ľadovcov
Komunikačný protokol

**Komunikačný protokol** alebo **protokol** je súbor pravidiel, ktoré používajú programy alebo operačné systémy na komunikáciu medzi koncovými bodmi komunikačného systému (v telekomunikáciách alebo výpočtovej technike). 

V najjednoduchšej forme možno protokol charakterizovať ako pravidlá riadiace syntax, sémantiku a synchronizáciu komunikácie.

## Protokoly vo výpočtovej technike
V počítačovej praxi je protokol konvencia alebo štandard, ktorý riadi alebo umožňuje spojenie, komunikáciu a prenos dát medzi dvoma počítačovými koncovými bodmi. Protokoly môžu byť implementované v hardvéri, softvéri alebo v kombinácii oboch. Na najnižšej úrovni protokol definuje správanie hardvérového spojenia.

### Rozšírené protokoly
* HTTP (Hyper Text Transfer Protocol)
* POP3 (Post Office Protocol 3)
* SMTP (Simple Mail Transfer Protocol)
* FTP (File Transfer Protocol)
* IP (Internet Protocol)
* DHCP (Dynamic Host Configuration Protocol)
* IMAP (Internet Message Access Protocol)

Kategória:Sieťové protokoly
Kategória:Prenos dát
Jozef Mečiar

Ing. **Jozef Mečiar** (* 28. apríl, 1969, Hurbanovo) je slovenský politik, informatik a podnikateľ. 

## Život
V rokoch 19721987 študoval na základnej škole a gymnáziu v Prievidzi, následne pokračoval v štúdiu na Slovenskej technickej univerzite v Bratislave (19871993). Na univerzite pracovne pôsobil do roku 1993.

Od roku 1998 pôsobil ako živnostník, 28. októbra 2004 založil spoločnosť SecNet spol. s r.o., ktorej je konateľom a jediným spoločníkom. Venuje sa školeniam v oblasti informačných technológií.

## Politická kariéra
V rokoch 20052006 zastával funkciu podpredsedu Demokratickej strany (zvolený na kongrese strany 18. júna 2005). Po zlúčení DS so Slovenskou demokratickou a kresťanskou úniou sa stal jej členom. Na kongresoch strany 17. novembra 2006 a 6. novembra 2010 bol zvolený ako člen Ústrednej rady SDKÚ-DS (celkovo 90 kongresom volených členov). Zároveň sa organizuje v komunálnom Občianskom združení Lepšia Šaľa.

Vo voľbách do orgánov samosprávy obcí 2006 bol zvolený za poslanca mestského zastupiteľstva Šale za volebný obvod 2 (koalícia SDKÚ-DS, KDH). Následne ho novozvolené mestské zastupiteľstvo tajným hlasovaním zvolilo do funkcie zástupcu primátora mesta Šaľa. Koncom roka 2012 sa stal členom hnutia Nová väčšina.

## Referencie

## Externé odkazy
* Osobné stránky 
* Zástupca primátora ''Jozef Mečiar'' na oficiálnych stránkach mesta Šaľa
* Osobný blog na stránkach *[[SME]]*
* ''Jozef Mečiar'' na portáli politikaopen

Kategória:Osobnosti z Hurbanova
Kategória:Osobnosti zo Šale
Kategória:Slovenskí politici
Kategória:Politici DS
Kategória:Politici SDKÚ
Kategória:Politici NOVA
Antol

**Antol** môže byť:

* historický názov obce Svätý Anton, pozri Svätý Anton (obec)
* kaštieľ v tejto obci, pozri Kaštieľ Svätý Anton
* priezvisko, pozri Antol (priezvisko)

## Pozri aj
* Antolská ulica
* Antal
Karol Adler

**Karol Adler** (* 20. marec 1910, Kolta, Slovensko – † 20. december 1944, Dobšiná, Slovensko) bol slovenský protifašistický bojovník a partizánsky veliteľ. Bol vedúci činiteľ viacerých partizánskych oddielov na juhovýchodnom Slovensku počas SNP.

## Život
Pôsobil ako zubný technik v Levoči ale aj v Leviciach a Poprade. Od vzniku prvej Slovenskej republiky sa angažoval v protifašistickom odboji. V roku 1944, keď prevzal moc revolučný národný výbor, utvorila sa milícia, ktorá pod vedením Karola Adlera zaistila exponovaných fašistov. Keď sa v druhej polovici októbra 1944 začal mohutný nástup nemeckých jednotiek na všetkých úsekoch frontu, došlo k bojom aj v priestore Dobšinej. Nepriateľské jednotky ju obsadili a povstalci ustúpili do hôr. Karol Adler sa stal organizátorom a vedúcim činiteľom partizánskej brigády kapitána Nálepku. Koncom roka 1944 sa v okolí Dobšinej vyskytovala partizánska brigáda Rákosi. Do jej stavu patrila aj jednotka Karola Adlera. Po smrti Zoltána Grubicsa sa práve on stal veliteľom partizánskeho oddielu Petőfi Sándor. Partizáni sa však v polovici decembra 1944 dostali do zovretia nemeckými vojskami. Adlerova jednotka sa preto pokúsila uniknúť v oblasti Vyšnej Slanej a Rejdovej. Nemecké vojská ich však obkľúčili a postupne zlikvidovali. 10. decembra 1944 ho zajali po ťažkých bojoch vo Vyšnej Slanej a následne ho odovzdali Gestapu. Po surovom mučení bol 20. decembra 1944 obesený na námestí v Dobšinej. Pri vyšetrovaní sa Karol Adler správal hrdinsky a pred popravou údajne povedal: „Ja umieram, ale nás je veľa.“ Zvyšok jeho partizánskej jednotky, ktorý sa vyhol zničeniu pod vedením Jozefa Fábryho bojoval ďalej.

## Ocenenie
Je mu venovaná pamätná tabuľa na budove pošty v Dobšinej. V roku 1964 bol in memoriam povýšený na kapitána a vyznamenaný Radom červenej hviezdy. V bratislavskej mestskej časti Dúbravka je po ňom pomenovaná ulica i škola. Jeho meno nesie aj ulica v Košiciach v mestskej časti Dargovských hrdinov.

Kategória:Slovenské vojenské osobnosti
Kategória:Osobnosti SNP
Kategória:Popravení obesením
Kategória:Slováci odsúdení na trest smrti
Kategória:Osobnosti z Kolty
Radvaň

**Radvaň** môže byť:
*časť Banskej Bystrice, pozri Radvaň (Banská Bystrica)
*skrátene:
** Radvaň nad Dunajom
** Radvaň nad Laborcom
** Čiližská Radvaň
Miss World

**Miss World** je medzinárodná súťaž krásy, založená vo Veľkej Británii Ericom Morleyem v roku 1951. Historicky prvý ročník sa konal na jeseň roku 1951. Miss World je jednou z súťaže krásy „Grand Slam“ spolu s Miss Universe, Miss International, Miss Grand International a Miss Supranational.

## Počet víťazstiev jednotlivých krajín

## Víťazky

### za posledných 10 rokov

## Referencie

## Iné projekty

Kategória:Súťaže krásy
Cresselia

**Cresselia** je psychický (*Psychic*) pokémon. Patrí do 4. generácie a do skupiny legendárnych pokémonov. Vyskytuje sa vo svete Sinnoh a v hrách Diamond a Pearl. Je žltej farby, modrej a ružovej farby.

## Charakteristika
* Schopnosť: Levitácia (zemské útoky na Cresseliu nepôsobia)
* Prezývka: *Crescent* Pokémon
* Typové výhody:
** bojoví pokémoni – Mankey, Blaziken, Hitmontop, Hariyama, Breelom...
* Typové nevýhody:
** hmyzí – Beedrill, Caterpie, Wurmple, Spinarak, Ariados...
** duchovia – Gengar, Shupet, Shedinja, Duskull, Misdreavus...
** temní – Absol, Umbreon, Mightyena, Houndoom, Murkrow...

Kategória:Pokémon
Miss Earth

**Miss Earth** je medzinárodná súťaž krásy, ktorá bola založená v roku 2001 organizáciou Carousel Productions vo Filipínach. Organizátor založil túto súťaž potom, ako nedostal práva na pokračovanie súťaže Miss Asia-Pacific. Miss Earth sa stala jednou z najväčších súťaží krásy.

## Iné projekty

Kategória:Súťaže krásy
Kto bol kto v histórii Banskej Bystrice

**Kto bol kto v histórii Banskej Bystrice** sú biografické slovníky, zostavené pracovníkmi Štátnej vedeckej knižnice v Banskej Bystrici.

## Kto bol kto v histórii Banskej Bystrice 1255 – 2000

Slovník predstavuje vyše 2 000 hesiel nežijúcich osobností Banskej Bystrice a jej súčasných mestských častí (Iliaš, Jakub, Kostiviarska, Kráľová, Kremnička, Majer, Podlavice, Radvaň, Rakytovce, Rudlová, Sásová, Senica, Skubín, Šalková a Uľanka), ktoré sa tu narodili, študovali, žili, zomreli, kratšie, či dlhšie pôsobili, prípadne ovplyvnili dianie v meste, podieľali sa na ekonomickom, politickom a kultúrnom rozvoji Slovenska, šírili jeho dobré meno v zahraničí, registrovala ich súdobá tlač.

## Kto bol kto v Banskej Bystrici v roku 2001
Zostavila D. Šovčíková a kol. – Banská Bystrica : ŠVK, 2002. - 257 s. 
Špeciálne koncipovaný regionálny slovník personálneho charakteru. Predstavuje vyše 300 osobností mesta Banská Bystrica, ktoré sa v roku 2001 podieľali na ekonomickom, spoločenskom a kultúrnom rozvoji mesta Banská Bystrica.

Kategória:Slovenské encyklopédie
Kategória:Biografické slovníky
Miss International

**Miss International** je štvrtá najväčšia medzinárodná súťaž krásy na svete. Vznikla v Long Beach v Kalifornii v USA v roku 1960 po presune Miss Universe na Miami Beach. Miss International je jednou zo súťaže krásy „Grand Slam“ spolu s Miss World, Miss Universe, Miss Grand International a Miss Supranational.

## Referencie

Kategória:Súťaže krásy
Millennium Tower III

**Millennium Tower III** bola plánovaná výšková budova v Bratislave v mestskej časti Nové Mesto pri komplexe Polus City Center. Jej výstavba mala prebiehať v rokoch 2007 až 2009, no napokon sa nerealizovala.

Mala mať 22 nadzemných podlaží, okolo 78 metrov a slúžiť hlavne na obytné a kancelárske účely.

Kategória:Výškové budovy v Bratislave
Mail

**Mail** (angl., doslova: *pošta*) môže byť:
* e-mail
* e-mailový klient firmy Apple Inc., pozri Mail (Apple)
* e-mailový klient v príkazovom riadku, pozri Mail (Unix)
* osada na Shetlandoch, pozri Mail (Shetlandy)
* sídlo v obci Mölbling v Rakúsku (okres Sankt Veit an der Glan), pozri pod Mölbling
* britská značka automobilov, pozri Mail (automobil)

## Pozri aj
*Windows Mail
Víťazky Miss Universe

Nasledujúci zoznam zobrazuje víťazky medzinárodnej súťaže krásy Miss Universe. 

Kategória:Miss Universe
God Was Created

***God Was Created*** je druhý štúdiový album skupiny Vehemence, ktorý vyšiel v júli roku 2002.

Album ponúka tú najelegantnejšiu kombináciu techniky a nápaditosti. Tento výtvor je v podstate dramatický príbeh o vehementnej interakcii a nenávisti živého a neživého (človek verzus Boh). Dej je zachytený v morbídnych textoch, zastrešený nezameniteľnou atmosférickou hudobnou kulisou. Tú tvoria miestami akustické gitary v sprievode s klávesmi a v hlavnej úlohe sa predstavia temný hlboký growling, drsné gitarové melódie a rytmy za sprievodu rýchlych dynamických bicích.

## Zoznam skladieb
# „Made for Her Jesus“ – 5:58
# „She Never Noticed Me“ – 7:00
# „Fantasy from Pain“ – 6:05
# „Christ I Fucking Hate You!“ – 5:02
# „Lusting for Affection“ – 3:39
# „The Last Fantasy of Christ“ – 5:23
# „I Didn't Kill Her“ – 8:55
# „God Was Created“ – 5:55
# „I Must Not Live“ – 6:12
# „The Lord's Work“ – 5:33

## Externé odkazy
* texty piesní albumu ''God Was Created''

Kategória:Hudobné albumy z 2002
Kategória:Albumy Vehemence
Iliaš

**Iliaš** je mestská časť Banskej Bystrice.

Podľa údajov z roku 2008 mala 232 obyvateľov.

## Dejiny
Obec vznikla pravdepodobne koncom 13. storočia. Roku 1447 sa spomína ako *Petowfalwa* a v roku 1687 *Illiaschowa*. V minulosti išlo o osadu Kráľovej, k Banskej Bystrici bola pripojená v roku 1964 spolu s obcou Kráľová a Radvaň.

## Samospráva
Iliaš tvorí spolu s Kráľovou, Kremničkou, Pršianskou Terasou a Rakytovcami volebný obvod č. 7, ktorý má v mestskom zastupiteľstve 2 poslancov.

## Kultúra a zaujímavosti
### Pamiatky
* Kúria Radvanských, baroková bloková stavba s manzardovou strechou. Kúria má v súčasnosti hladké fasády.

## Referencie

## Iné projekty

## Externé odkazy
* Oficiálna stránka mesta
* Aktuálne informácie o  Banskej Bystrici

Kategória:Mestské časti Banskej Bystrice
Kategória:Slovenské obce zaniknuté zlúčením
Kostiviarska

**Kostiviarska** () je mestská časť Banskej Bystrice.

Podľa údajov z roku 2008 mala 318 obyvateľov.

## Dejiny
Obec bola založená v 13. storočí. V 18. a 19. storočí bol v obci mlyn s hámorom, ktorý vyrábal šable. Zhruba od roku 1960 je tu vápencový lom, z ktorého sa prepravovala surovina na výrobu cementu po  dlhej lanovke do cementárne. Na kopci blízko obce postavili v roku 1936 jeden z prvých vysielačov na Slovensku.

Pôvodne samostatná obec bola k Banskej Bystrici pripojená v roku 1971.

## Samospráva
Kostiviarska tvorí spolu s Jakubom, Podlavicami, Skubínom a Uľankou volebný obvod č. 4, ktorý má v mestskom zastupiteľstve 2 poslancov.

## Kultúra a zaujímavosti
### Pamiatky
* Kaplnka sv. Jána Nepomuckého, jednoduchá murovaná stavba so strešnou vežičkou z roku 1904. V interiéri sa nachádza socha svätca z 18. storočia. Socha pochádza zo zbúranej kaplnky z bývalého Horného námestia v Banskej Bystrici. V interiéri sa nachádza výmaľba so symbolmi Božieho oka, Ducha svätého ako holubice, tŕňovej koruny a monogramu IHS.

## Osobnosti mestskej časti
### Pôsobili tu
* Ľudo Ondrejov (* 1901 – † 1962), básnik, prozaik.

## Referencie

## Externé odkazy
* Oficiálna stránka mesta
* Aktuálne informácie o  Banskej Bystrici


Kategória:Mestské časti Banskej Bystrice
Kategória:Slovenské obce zaniknuté zlúčením
Kráľová (Banská Bystrica)

**Kráľová** () je mestská časť Banskej Bystrice.

Podľa údajov z roku 2008 mala 5 401 obyvateľov.

## Dejiny
Pôvodne išlo o samostatnú obec s prvou zmienkou v roku 1264 ako *Villa reginalis Querali*, 1503 *Khunigsdorf*. Obec bola v roku 1964 zlúčená s obcou Radvaň do obce Radvaň-Kráľová, ktorá bola o dva roky neskôr pripojená k Banskej Bystrici.

## Samospráva
Kráľová tvorí spolu s Iliašom, Kremničkou, Pršianskou Terasou a Rakytovcami volebný obvod č. 7, ktorý má v mestskom zastupiteľstve 2 poslancov.

## Referencie

## Externé odkazy
* Oficiálna stránka mesta
* Aktuálne informácie o  Banskej Bystrici

Kategória:Mestské časti Banskej Bystrice
Kategória:Slovenské obce zaniknuté zlúčením
Majer (Banská Bystrica)

**Majer** (, ) je mestská časť Banskej Bystrice. Popri Majeri tečie rieka Hron.

Podľa údajov z roku 2008 mala 529 obyvateľov.

## Stručné dejiny
Pôvodne išlo o samostatnú obec, ktorá bola v roku 1966 zlúčená s Banskou Bystricou. Pod názvom Meyerhof sa spomína už v roku 1454. Patril miestnym baníkom.

Jednotné roľnícke družstvo vzniklo v roku 1952. 

V 20. storočí tu bola priemyselná oblasť, posledná prevádzka bola uzavretá v roku 2013.

### Vojenská nemocnica a cintorín
Počas prvej svetovej vojny bola v Majeri umiestnená vojenská nemocnica, ktorá pozostávala s 30-tich barakov. Liečili sa v nej vojaci postihnutí tuberkulózou. Neďaleko od obce vznikol v roku 1915 aj veľký vojenský cintorín, ktorý koncom 20. storočia z väčšej časti zanikol (časť by sa mala revitalizovať v roku 2018).

Cintorín vznikol v roku 1915, časť z neho zasiahla výstavba cesty medzi Banskou Bystricou a Breznom. Víťazi návrhu cintorína Benjamín Bradňanský, Vít Halada a Maroš Greš za návrh Monumentu vyhrali Cenu Dušana Jurkoviča. Prvá etapa obnovy cintorína bola sprístupnená 11. novembra 2018, na sté výročie ukončenia vojny. Odhalený bol stĺpový monument a označenie 506 hrobov. Druhá etapa začala v roku 2019 a zahrňovala úpravu parkoviska a povrchov. Dokončená bola koncom apríla 2020. Na cintoríne ešte pribudne tichý stĺp v interiéri kaplnky. V pláne je aj kvitnúca lúka medzi hrobami, ale najskôr musí byť vyriešená problematická pôda.

## Samospráva
Majer tvorí spolu so Senicou, Šalkovou a Uhliskom volebný obvod č. 2, ktorý má v mestskom zastupiteľstve 2 poslancov.

## Občianska vybavenosť
Do mestskej časti Majer jazdia z centra Banskej Bystrice autobusové linky č. 23 a č. 42. Vedľa mestskej časti sa nachádza záhradkárska osada a železničná stanica. 

## Kultúra a zaujímavosti
Dedinská zvonica – murovaná stavba na pôdoryse obdĺžnika a šindľovou cibuľou. Fasáda je členená lizénovými pásmi, rezonančné otvory majú šambrány. Nad vchodom do zvonice je osadená pamätná tabuľa s vročením 1857 upomínajúcim na jej založenie.

## Referencie


## Literatúra
* SKLENKA, Vladimír – RAČKO, Peter – BALÁKOVÁ, Lívia a kol.: *Majer.* Banská Bystrica : DALI-BB, 2018. 168 s. ISBN 978-80-8141-166-3

## Iné projekty

## Externé odkazy
* Oficiálna stránka mesta
* Aktuálne informácie o  Banskej Bystrici


Kategória:Mestské časti Banskej Bystrice
Kategória:Slovenské obce zaniknuté zlúčením
Podlavice

**Podlavice** (nem. Olersdorf) je mestská časť Banskej Bystrice.

Podľa údajov z roku 2008 mala 3 318 obyvateľov.

## Polohopis
Podlavicami preteká Tajovský potok, ktorý bol zároveň hranicou medzi bývalými obcami Podlavice a Skubín.

## Dejiny
Prvá zmienka o tomto sídle pochádza zo 14. storočia, kedy patrila ťažiarovi Petrovi Karlovi. Začiatkom 15. storočia obec patrila zemanom Radvanskovcom, potom banským podnikateľom Jungovi, Vilhelmovičovi, Ernstovi, Turzovsko-fuggerovskej spoločnosti, do roku 1848 banskému eráru a mestu Banská Bystrica. Kedysi to bola samostatná obec, v roku 1960 bola spojená s obcou Skubín a niekoľko rokov niesla pomenovanie Laskomerské. Dnes je súčasťou Banskej Bystrice. V 80. rokoch tu bolo začatá výstavba panelového sídliska. Autorom urbanistickej koncepcie sídliska bol Jaroslav Janek

## Samospráva
Podlavice tvoria spolu s Jakubom, Kostiviarskou, Skubínom a Uľankou volebný obvod č. 4, ktorý má v mestskom zastupiteľstve 2 poslancov.

## Občianska vybavenosť
V dnešnej dobe majú Podlavice vlastnú poštu, školu, supermarket, nový kostol a multifunkčný dom. Renovovala sa aj miestna zvonica.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse obdlžnika s ihlancovou helmicou. Fasáda zvonice je členená nárožným kvádrovaním, rezonančný otvor je lemovaný segmentovou šamobránou s klenákom. 

### Turizmus
Táto príjemná mestská lokalita ponúka možnosti vychádzok do prírody (napr. Laskomerská dolina s náučným chodníkom, Pavelcovo). V katastrálnom území Podlavíc sa nachádza aj chránený areál Podlavické výmole.

Neďaleko Podlavíc sa nachádzajú obce na úpätí Kremnických vrchov ktoré ponúkajú okrem historických pamiatok ako napríklad rodný dom Jozefa Gregora-Tajovského veľké množstvo možností rekreácie najmä novo zrekonštruované lyžiarske stredisko SKI Králiky .

## Referencie

## Iné projekty

## Externé odkazy
* Oficiálna stránka mesta
* Ski Kraliky


Kategória:Mestské časti Banskej Bystrice
Kategória:Slovenské obce zaniknuté zlúčením
Rakytovce

**Rakytovce** sú mestská časť Banskej Bystrice.

Podľa údajov z roku 2008 mala 589 obyvateľov.

## Polohopis
Mestská časť Rakytovce je najjužnejšou časťou mesta Banská Bystrica. Rakytovce ležia na východnom úpätí Kremnických vrchov a 0,4 km na západ od rýchlostnej komunikácie R1  Zvolen - Banská Bystrica, tvoria spoločné katastrálne územie s Kremničkou. Obsluhuje ju MHD linka číslo 21 a prímestská linka 601455.

## Dejiny
Obec vznikla v 13. storočí, prvá písomná zmienka o obci pochádza z roku 1295. V roku 1437 sa spomínajú ako *Rakitocz*. V roku 1837 tu začali ťažiť uhlie, to sa tu ťažilo až do roku 1929, kedy bola ťažba definitívne ukončená. Bola vybudovaná 120 metrová štôlňa Jozef a najúspešnejšie ťažobné obdobia boli 18791889, 18921902 a 19061913. Za zmienku stojí prirodzený povrchový odkryv uhlia spôsobený zarezávaním Banského (Vlkanovského) potoka. Pôvodne samostatná obec bola pripojená k Banskej Bystrici 1. 1. 1971.

## Samospráva
Rakytovce tvorí spolu s Iliašom, Kráľovou, Kremničkou a Pršianskou Terasou volebný obvod č. 7, ktorý má v mestskom zastupiteľstve 2 poslancov..

## Kultúra a zaujímavosti
### Pamiatky
* Dedinská zvonica, klasicistická murovaná stavba na pôdoryse štvorca s ihlancovou helmicou z konca 18. storočia. Fasáda je členená kordónovou rímsou a lizénovými pásmi. Rezonančné otvory sú riešené ako združené okná so šambránami. Vo zvonici sa nachádzajú dva zvony z 18. storočia, jeden z roku 1783 je dielom zvonolejára J. J. Knoblocha z Banskej Bystrice.

## Referencie

## Literatúra
* PECNÍK, Marcel - LUPTÁKOVÁ, Vladimíra a kol.: *Rakytovce : Rakytovec mesto, sedem ulíc jesto.* Banská Bystrica : Agentúra MP, 2017. 160 s. ISBN 978-80-971453-6-1

## Iné projekty

## Externé odkazy
* Oficiálna stránka mesta
* Aktuálne informácie o  Banskej Bystrici

Kategória:Mestské časti Banskej Bystrice
Kategória:Slovenské obce zaniknuté zlúčením
Rudlová

**Rudlová** je mestská časť Banskej Bystrice.

Podľa údajov z roku 2008 mala 6 118 obyvateľov.

## Dejiny
Pôvodne samostatná obec bola založená v roku 1390. Názov dostala podľa banskobystrickeho richtára Rudelina. Obyvatelia chodili do mesta predávať svoje výrobky. Cestu do obce preklenula železničná trať na Harmanec. Od roku 1966 je obec mestskou časťou Banskej Bystrice. V Rudlovej sa realizovala v 80-tych rokoch 20. storočia rozsiahla bytová výstavba.

## Samospráva
Rudlová tvorí spolu so Sásovou volebný obvod č. 3, ktorý má v mestskom zastupiteľstve 9 poslancov.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse štvorca s ihlancovou helmicou. Stavba má hladké fasády, nad vchodom je vročenie 1881, udávajúce stavbu zvonice a rok 1948, jej obnovu.

## Referencie

## Externé odkazy
* Oficiálna stránka mesta
* Aktuálne informácie o Banskej Bystrici

Kategória:Mestské časti Banskej Bystrice
Kategória:Slovenské obce zaniknuté zlúčením
Senica (Banská Bystrica)

**Senica** je mestská časť Banskej Bystrice.

Podľa údajov z roku 2008 mala 584 obyvateľov.

Prvá písomná zmienka pochádza z roku 1422. Pôvodne to bola samostatná obec, k Banskej Bystrici bola pripojená v  70. rokoch. Mestskú časť obsluhujú linky 33 a 41, ktoré spájajú Senicu so širším centrom ale aj s dvomi hlavnými sídliskami. Obsluhuje ju aj prímestská linka 601460, ktorá cez ňu len prechádza a pokračuje do Seliec, Priechodu a Balážov.

## Samospráva
Senica tvorí spolu so Majerom, Šalkovou a Uhliskom volebný obvod č. 2, ktorý má v mestskom zastupiteľstve 2 poslancov.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse štvorca s ihlancovou helmicou. Na fasáde je umiestnená pamätná tabuľa obetiam prvej svetovej vojny. Rezonančný otvor dekoruje šambrána. Portál je riešený ako lomený oblúk.

## Osobnosti mestskej časti
### Rodáci
* Paľo Bielik (* 1910 – † 1983), herec, filmový režisér a scenárista.

## Referencie

## Externé odkazy
* Oficiálna stránka mesta
* Aktuálne informácie o  Banskej Bystrici


Kategória:Mestské časti Banskej Bystrice
Kategória:Slovenské obce zaniknuté zlúčením
Skubín

**Skubín** () je malá mestská časť Banskej Bystrice v tesnom susedstve mestskej časti Podlavice.
Do roku 1960 to bola samostatná obec, v rokoch 1960-1966 bola súčasťou obce Laskomerské, k Banskej Bystrici bola pripojená v r. 1966. Premáva sem MHD linka číslo 35. Skubín si oproti Podlaviciam zachoval úplný dedinský charakter.

Podľa údajov z roku 2008 mala 1 013 obyvateľov.

## Samospráva
Skubín tvorí spolu s Jakubom, Kostiviarskou, Podlavicami a Uľankou volebný obvod č. 4, ktorý má v mestskom zastupiteľstve 2 poslancov.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse obdĺžnika s ihlancovou helmicou. Fasády zvonice sú členené lizénovými poľami. Údajne pochádza ešte zo 17. storočia.

## Referencie

## Externé odkazy
* Oficiálna stránka mesta

Kategória:Mestské časti Banskej Bystrice
Kategória:Slovenské obce zaniknuté zlúčením
Teutóni (kmeň)

**Teutóni** boli v praveku starogermánsky alebo keltsko-germánsky (podľa niektorých názorov keltský) kmeň (alebo skupina kmeňov).

## Etymológia
Slovo Teutóni pochádza z latinského *Teutoni*, ktoré zas pochádza z keltského jazyka, kam sa dostalo z protogermánskeho slova *Þeudanōz* ("tí z kmeňa"). Rovnaký pôvod - **þeudō* ("kmeň") - má náhodou aj napríklad dnešné nemecké slovo *deutsch* ("nemecký") či talianske slovo *tedesco* (nemecký).

Druhý názor je, že Teutóni nie sú germánsky kmeň, ale keltský kmeň, a preto *Teutone* je odvodené z keltského slova *tuath*, čo znamená ľud alebo kmeň .

Slovo Teutóni používali niektorí rímski autori ako synonymum pre slovo Germáni. V nemeckých latinských textoch sa okolo roku 900 (zrejme omylom) začalo slovo *Teutonicus* (teutónsky) používať namiesto dovtedy používaného slova *Theodisca*, čo bola latinská obdoba slova *tiutisch* (dnes: deutsch - nemecký) .

## Dejiny
Podľa rímskych zdrojov pochádzali Teutóni - ako kmeň - zo severozápadu Jutského polostrova (presnejšie z dnešného kraja Thy v Dánsku). V roku 120 pred Kr. však časti Teutónov opustili toto územie a spolu s Kimbrami a Ambrónmi tiahli na juhovýchod, kde sa usadili medzi Dunajom a Sávou. V roku 113 pred Kr. tieto tri kmene spolu tiahli na západ, kde prvý raz bojovali s Rimanmi v bitke pri Noreii (hlavné mesto Norického kráľovstva v dnešnom východnom Rakúsku). V roku 105 pred Kr. sa po bitke pri Arausiu oddelili od Kimbrov a tiahli s Ambrónmi cez Galiu. Roku 102 pred Kr. utrpeli pod vedením svojho kráľa Teutoboda od Rimanov drvivú porážku v bitke pri Aquae Sextiae (pri dnešnom Aix-en-Provence) a zmizli z historických textov.

## Zdroje

Kategória:Etniká, národy a národnosti
Bruck an der Leitha

**Bruck an der Leitha** (; ; ; ) je mesto v Dolnom Rakúsku pri hraniciach so spolkovou krajinou Burgenland, ktorá vedie cez rieku Leitha a pomerne blízko hraníc so Slovenskom, v blízkosti mesta Bratislava. 

Obec bola založená v roku 1074 a mestské výsady dostala v roku 1239. Dnes má rozlohu  a žije tu  obyvateľov ().

## Partnerské mestá
*  Bruckmühl, Nemecko, 1974 

## Iné projekty

## Externé odkazy
* Oficiálna stránka
* Mestské opevnenie

Kategória:Okresné mestá v Rakúsku
Petronell-Carnuntum

**Petronell-Carnuntum** je trhová obec v okrese Bruck an der Leitha v Rakúsku. Má rozlohu  a žije tu  obyvateľov ().

Priamo v obci sa nachádzajú najväčšie vykopávky z rímskej doby v strednej Európe. Vtedajšie mesto „Carnuntum“ malo asi 70&nbsp;000 obyvateľov a bolo hlavným mestom Hornej Panónie. Mesto bolo založené hneď po narodení Ježiša a existovalo s mnohými prestavbami a zničeniami až do roku 400 počas legií Garnisona XIV. a XV.

## Pozri aj
* Carnuntum

## Iné projekty

## Externé odkazy
* Oficiálna stránka


Kategória:Obce okresu Bruck an der Leitha
Chubut (argentínska provincia)

**Chubut** je jednou z Argentínskych provincií. Leží v južnej časti krajiny medzi 42. (tvorí hranicu s provinciou Rio Negro) a 46. stupňom južnej zemepisnej šírky (hraničí s provinciou Santa Cruz), na západe tvorí reťazec Ánd hranicu s Čile a Atlantický oceán, ktorého pobrežie je východnou hranicou provincie.

Názov provincie pochádza z jazyka techuelcha, v ktorom *chupat* označuje *priezračný*, a týmto slovom opisovali domorodci rieku Chubut. Slovo chupat je tiež asi zo španielskeho *chupar* (*piť*, alebo v slangu, *opiť sa*).

Najväčším mestom provincie je Comodoro Rivadavia s približne 125 000 obyvateľmi, ležiace na juhu. Hlavným mestom však je mesto Rawson (25 000 obyv.). Iné väčšie mestá sú Puerto Madryn, Trelew, Esquel a tiež Sarmiento. Gaiman je kultúrne a demografické centrum regiónu nazývaného "*Y Wladfa*", kde žije mnoho obyvateľov waleského pôvodu. V provincii Chubut žije asi 25 000 osôb používajúcich waleský jazyk s hlavnými centrami Trelew a Trevelin.

## Dejiny
Pred príchodom Španielov do Ameriky obývali roviny Patagónie rozličné kočovné domorodé kmene, medzi nimi Tehuelchovia. V 17. a 18. storočí tu zahájili svoju misijnú činnosť španielski misionári (*páter Nicolas Mascardi*), a v polovici 18. storočia založili pevnosť *San José Fort* na polostrove Valdés, ktorá bola neskôr zničená domorodcami. V 19. storočí prišli do Chubutu na lodi Mimóza Walesania a usadili sa v oblastiach pozdĺž rieky Chubut.

Ako súčasť „Dobývania pustatín“ (*Conquista del Desierto*), bolo vytvorené v 16. októbra 1884 Národné územie Chubut (*Territorio Nacional del Chubut*) a prvým guvernérom bol Luis Fontana. Na začiatku 20. storočia, po Búrskej vojne, sa búrski utečenci usadili v meste Sarmiento a v menšom množstve aj v iných blízko ležiacich mestách.

V roku 1944 bola južná časť územia Chubutu a severná časť územia Santa Cruz prehlásená ako Vojenská zóna Comodoro Rivadavia. Zóna zanikla v roku 1955 a bola vytvorená provincia Chubut.

Interná imigrácia v posledných desaťročiach 20. storočia, najmä z Buenos Aires, stále zvyšovala počet obyvateľstva z 190 000 (r. 1970), 357 000 (r. 1991) až po 413 237 (r. 2001). Väčšina obyvateľstva je v hlavnom meste alebo v menších mestách pozdĺž rieky Chubut, kde je najväčšia hustota obyvateľstva. Na ostatnom území je hustota menšia ako 1 obyvateľ na km2.

## Politické rozdelenie
right|thumb|Departmenty provincie Chubut
Provincia má 15 departmentov (špan. *departamentos*).

Department (Hlavné mesto)
# Cushamen (Cushamen)
# Escalante (Comodoro Rivadavia)
# Florentino Ameghino (Camarones)
# Futaleufú (Esquel)
# Gaiman (Gaiman)
# Gastre (Gastre)
# Languiñeo (Tecka)
# Mártires (Las Plumas)
# Paso de Indios (Paso de Indios)
# Rawson (Rawson)
# Río Senguerr (Alto Río Senguerr)
# Sarmiento (Sarmiento)
# Tehuelches (José de San Martín)
# Telsen (Telsen)
# Biedma (Puerto Madryn)

## Iné projekty


Kategória:Provincie v Argentíne
Animals

**Animals** môže byť:

V hudbe:
* štúdiový album britskej skupiny Pink Floyd; pozri Animals (album)
* singel kanadskej skupiny Nickelback; pozri Animals (singel Nickelback)
* singel holandského DJa Martina Garrixa; pozri Animals (singel Martina Garrixa)
Chubut (rieka)

thumb|Chubut
**Chubut** (šp. *Río Chubut*; po walesky *Afon Camwy*) je rieka v južnej časti Argentíny (provincie Río Negro, Chubut). Jej dĺžka je . Povodie má rozlohu .

Pramení na východných svahoch Patagónskych Ánd. Preteká polopúštnou rovinou Patagónie v úzkej a hlbokej doline. Ústi do Atlantického oceánu neďaleko mesta Rawson. Hlavným prítokom je Río Chico sprava.

Priemerný prietok je cca. 50&nbsp;m³/s. V rieke je vody málo, iba v zime hladina mierne stúpa.

## Pozri aj

## Iné projekty

Kategória:Rieky v Argentíne
Róbert Vittek

**Róbert Vittek** (* 1. apríl 1982, Bratislava, Slovensko) je slovenský futbalista, odchovanec Slovana Bratislava.

Vittek začal profesionálne hrať futbal v roku 1999 v Slovane Bratislava. V roku 2003 prestúpil do klubu FC Norimberg, ktorý v tom čase hrával v druhej lige. Pomohol klubu prebojovať sa do Bundesligy v sezóne 2004-05. V sezóne 2005-06 strelil v 30 zápasoch 16 gólov a obsadil piate miesto medzi kanoniermi v Bundeslige.

V lete 2008 prestúpil do francúzskeho klubu Lille OSC za 4,7 milióna eur. 15. novembra 2008 strelil v tomto klube svoj prvý gól vo víťaznom zápase proti AS Saint-Étienne (3:0).

V drese  hrá od roku 2001. 24. júna 2010 v zápase MS 2010 proti  strelil dôležité dva góly a bol mužom zápasu, v ktorom Slovensko vyhralo 3 - 2 a postúpilo do osemfinále. V osemfinále strelil gól v závere zápasu proti , čím sa stal najlepším strelcom Slovenska v reprezentácií a prekonal aj rekord Adolfa Scherera v počte gólov strelených Slovákom na majstrovstvách sveta.

## Ligové štatistiky
* Prvý ligový gól: Slovan BratislavaSpartak Trnava 3:0, 28. 4. 2000
* Prvý ligový hetrik: Matador PúchovSlovan Bratislava 2:5, 15. 5. 2001
* Prvý gól v Bundeslige: 1. FC Kaiserslautern1. FC Norimberg 1:3, 7. 8. 2004 
* Hetriky v Bundeslige:
:1. FC NorimbergMSV Duisburg 3:0, 4. 3. 2006
:1. FC Köln1. FC Norimberg 3:4, 11. 3. 2006
* Prvý gól v Ligue 1: Lille OSCAS Saint-Étienne 2:0, 15. 11. 2008
* Prvý gól v Süper Lig: Istanbul BBMKE Ankaragücü 1:1, 14. 2. 2010
* Prvý gól v maďarskej lige: Paksi SEDebreceni VSC 1:1,  15. 10. 2016
* Stý ligový gól: Slovan BratislavaFK Senica 2:0, 31. 3. 2014
* Najviac gólov v jednej sezóne: 
:19, Slovan Bratislava, 2002/2003
:16, 1. FC Norimberg, 2005/2006

## Góly v reprezentácii

## Góly v európskych pohároch

## Úspechy
### Reprezentačné
* osemfinalista MS 2010
* účasť v baráži kvalifikácie o postup na MS 2006

### Klubové
* 2× majster Slovenska 2013/14, 2018/19 so Slovanom Bratislava
* 2× víťaz Slovenského pohára 2017, 2018 so Slovanom Bratislava
* víťaz Nemeckého pohára 2007 s 1. FC Norimberg
* 2× účastník skupinovej fázy Európskej ligy (2009/10 s OSC Lille, 2014/15 so Slovanom Bratislava)

### Individuálne
* Futbalista roka 2006 (2004 - 2., 2010 - 2.)
* 2× Cena Petra Dubovského 2001, 2002
* Hráč sezóny 2013/14 
* Jedenástka roka: 2001
* Jedenástka sezóny: 2002/03, 2013/14
* 5. najlepší strelec Bundesligy 2005/06 (16 gólov)
* 6. miesto v ankete Športovec roka 2010 (2006 - 10.)
* člen Klubu ligových kanonierov (115 gólov)
* Krištáľové krídlo v kategórii šport v roku 2010 
* Rekordér slovenskej reprezentácie v počte gólov: 23 (2010 - 2019) 
* Najlepší strelec Slovenska na MS: 4 góly (pred Adolfom Schererom - 3 góly) 

## Osobný život
Manželkou Róberta Vitteka je slovenská speváčka a podnikateľka Patrícia Vitteková

## Referencie

## Iné projekty

## Externé odkazy
* Róbert Vittek na stránke fussballdaten.de 

Kategória:Slovenskí futbalisti
Kategória:Hráči ŠK Slovan Bratislava
Kategória:Hráči 1. FC Nürnberg
Kategória:Hráči Lille OSC
Kategória:Hráči Ankaragücü
Kategória:Hráči Majstrovstiev sveta vo futbale 2010
Kategória:Držitelia Krištáľového krídla
Kategória:Osobnosti z Bratislavy
Satoši Tadžiri

**Satoši Tadžiri** (jap. 田尻智) (* 28. august 1965) je japonský dizajnér videohry *Poketto Monsutá* alebo jednoducho Pokémon. Ako chlapec býval v okrajovej časti Tokia, kde si okrem hrania videohier, zamiloval nezvyčajného koníčka – zbieranie chrobákov. Z tohto nevinného zbierania postupne vymyslel hru Pokémon. Svoj nápad potom ponúkol firme Nintendo, ktorá ho zrealizovala v podobe dvoch hier: Pokémon Red a Pokémon Green v roku 1996.

Satošimu už v detstve diagnostikovali Aspergerov syndróm.

## Externé odkazy
* profil Satoši Tadžiriho na MySpace.com

Kategória:Osobnosti z Tokia
Kategória:Pokémon
Kategória:Japonské osobnosti
Kategória:Autisti
James Naismith

**James Naismith** (* 6. november 1861, Almonte, Kanada – † 28. november 1939, Lawrence, Kansas, Spojené štáty) bol kanadsko-americký vysokoškolský pedagóg, tréner a vynálezca. 

V roku 1891 vynašiel šport basketbal a často je mu pripisovaný aj vynález futbalovej prilby. Napísal aj pravidlá basketbalu a dožil sa jeho uvedenia na letných olympijských hrách v roku 1936.  Bol protestantským kňazom a učiteľom telesnej výchovy na kolégiu v Springfielde (štát Massachusetts).

Narodil sa v Kanade, v Montreale študoval telesnú výchovu. V Denveri študoval medicínu a svoj titul získal v roku [1898]. Neskôr vyučoval na University of Kansas. V roku 1925 získal americké občianstvo.

V roku 1959 bola založená Naismith Memorial Basketball Hall of Fame, ktorá nesie jeho meno.

## Iné projekty

Kategória:Basketbal
Kategória:Kanadské osobnosti
Kategória:Naturalizované osobnosti USA
Kategória:Osobnosti z Ontária
Kategória:Absolventi McGill University
Manicouagan

right|thumb|Kráter v lete
right|thumb|Kráter v zime

**Manicouagan** je najväčší zachovaný meteoritový kráter na Zemi. Nachádza sa v Quebecu v Kanade, jeho priemer je  a meteorit tam dopadol zhruba pred 212 miliónmi rokov. Momentálne je vyplnený vodnou nádržou.

## Iné projekty

Kategória:Impaktné krátery na Zemi
Kategória:Geografia Quebecu
Kategória:Côte-Nord
Firmware

**Firmware** (iné názvy: **firmvér**, **mikroprogramové vybavenie**) je výraz, ktorý sa používa na označenie fixných, zvyčajne pomerne malých programov, ktoré interne riadia rôzne elektronické zariadenia. Firmvér  dodala aj prípadne aktualizuje firma výrobcu zariadenia a to aj vtedy, keď je súčasť zložitejšieho zariadenia, napríklad počítača. Odtiaľ pochádza jeho názov.
náhľad|Napríklad firmvér v diaľkovom ovládači televízora monitoruje tlačidlá a ovláda LED diódy. Po stlačení tlačidla zabezpečí odoslanie správnych údajov vo formáte, ktorý prijímajúce zariadenie, v tomto prípade televízny prijímač dokáže pochopiť a spracovať.
Typické príklady výrobkov pre konečných používateľov, ktoré obsahujú firmvér sú napr. diaľkové ovládače, kalkulačky a iné domáce spotrebiče. Zložitejšie spotrebiteľské zariadenia, ako sú mobilné telefóny, digitálne fotoaparáty, syntetizátory a podobne, obsahujú firmvér, ktorý umožňuje vykonávať základné operácie, ale aj vyššie funkcie. Okrem výrobkov pre konečných používateľov je firmvér súčasťou vstavaných systémov (angl. *embedded system),* kde väčšinou firmvér vytvára štandardizované operačné prostredie pre zložitejší softvér zariadenia (umožňujúce väčšiu nezávislosť na hardvéri). Ide o počítačové súčasti a zariadenia ako napr. pevné disky, klávesnice, monitory (displeje) alebo pamäťové karty, až po zariadenia ako vedecké prístroje a priemyselné robotické systémy. 

Neexistujú žiadne striktné alebo presne definované hranice medzi firmvérom a softvérom, oba termíny sú len informatívne. Ale firmvér je vždy spájaný so základnými low-level (nízkoúrovňovými) operáciami zariadenia, bez ktorých by bol prístroj nefunkčný.

Firmvér je fixný, čo znamená, že sa nepredpokladá alebo len veľmi zriedkavo predpokladá jeho zmena počas životnosti zariadenia a preto býva uložený v pamätiach typu NVRAM (energeticky nezávislá pamäť s priamym prístupom - Non-Volatile Random Access Memory). Jednoduchý firmvér býva v pamäti ROM alebo PROM, zatiaľ čo zložitejší firmvér často používa pamäť typu flash pamäť (Flash-EEPROM), aby bolo možné neskoršie aktualizovať jeho obsah bez nutnosti výmeny ROM alebo preprogramovania pamäte PROM. Častým dôvodom pre aktualizáciu firmvéru býva napr. opravenie chyby alebo pridanie funkcií do zariadenia. Firmvér býva bežne jeden binárny súbor obrazu pamäte a postup jeho aktualizácie obvykle určí výrobca zariadenia. Aktualizácia firmvéru môžu byť firmou ponechaná aj na koncového užívateľa ak postupuje podľa inštrukcií.

## Referencie


Kategória:Firmware
Kategória:Softvér
Kategória:Vstavané systémy
Gold nad zlato

***Gold nad zlato*** (v origináli *Good as Gold*) je román Josepha Hellera z roku 1979.

Poznávacím znamením diel Josepha Hellera je charakteristický humor. 

## Obsah

Hlavná postava tohto diela je Bruce Gold. Je to učiteľ, ktorý nenávidí svoje povolanie a prehovára študentov, aby sa odhlasovali z jeho prednášok. Je to spisovateľ, ktorého nikto nečíta. Je to jediný vyštudovaný člen rodiny, ale každý ho má za blbca. A je to manžel, ktorému sa nepáči jeho žena. Celý príbeh sa točí okolo dvoch vecí: Bruce musí napísať knihu o Židovskej skúsenosti, aj keď žiadnu skúsenosť nemá a o pracovnom mieste v Bielom dome. Nič sa mu nepodarí.

Kategória:Knihy z 1979
Kategória:Knihy Josepha Hellera
Kategória:Romány
Richtár

[náhľad|Rytina richtára od [Hansa Holbeina mladšieho.]]

**Richtár** (z  – sudca; maď. Biró; lat. *iudex*; čiastočné synonymá: **[[šoltýs]], [[fojt]], advokát, villicus, vesník, pereg**) bol na území dnešného Slovenska do roku 1750 hlavný predstaviteľ samosprávy miest a do roku 1919 dedín. V 15. a 16. storočí bola zrejme do funkcie kráľovských richtárov dosadzovaná nižšia šľachta.

Richtár bol pôvodne úradník vyberajúci pre svojho pána dlhované čiastky v obci, ktorý bol poverený aj súdnictvom. Neskôr sa stal aj predstaviteľom správy obce/mesta. V roku 1850 na dedinách stratil súdnu právomoc, v mestách mu naopak ostala len súdna funkcia ( – slov. sudca) a správnu právomoc dostal mešťanosta ().

## Iné staršie názvy
* iudex bolo označenie richtára v najstarších mestských privilégiách
* villicus bol do konca 13. storočia (alternatívny?) názov všetkých richtárov, neskôr iba richtárov na dedine.
* biró bol dedinský richtár zaužívaný v obciach Slovenska v maďarskom jazyku, do konca roka 1918
* vesník bol dedinský richtár; s pojmom richtár splynul v 16. storočí
* šoltýs, (mestský) fojt, advokát boli názvy richtárov miest a obcí s nemeckým právom. Boli to dediční richtári, ktorí boli spravidla zakladateľmi nových obcí (lokátormi) a za vykonávanie úradu zodpovedali zemepánovi. Fojt bol aj názov dedinského richtára, ktorý vykonával svoj úrad vo viacerých lokalitách.
* pereg – richtár vo vinohradníckej obci; bol volený

## Dedinskí (nedediční) richtári
Dedinský richtár (biró) bol volený obecnou pospolitosťou (v novoveku volili z troch kandidátov navrhnutých zemepánom). Zodpovedal sa však zemepánovi. Na starosti mal správu obce, súdnictvo obce, správu odvodov poddanských dávok, desiatku a deviatku, ako aj štátnych daní. 

## Mestskí (nedediční) richtári

V mestách stál spočiatku na čele mestskej rady zloženej z 6 – 12 (aj viac) prísažných (iurati, scabini, boženíci), od 14. storočia na čele širšej rady alebo volenej (často vyše 100-člennej) obce (*electa civitas*). V kráľovských mestách sa richtár volil spravidla na obdobie jedného roka. Vo funkcii ho potvrdzoval panovník.

## Pozri aj
* šoltýs
* slobodné kráľovské mesto

Kategória:Verejná správa
Kategória:Dejiny Slovenska


## Zdroj
*
Čičava

**Čičava** môže byť názov pre:

* obec v okrese Vranov nad Topľou, pozri Čičava (obec)
* zrúcaninu hradu nad obcou Sedliská, pozri Čičava (hrad)
* potok v okrese Vranov nad Topľou, pozri Čičava (potok)
Ihráčsky potok

**Ihráčsky potok** je potok na strednom Pohroní, preteká východnou časťou okresu Žiar nad Hronom. Je to pravostranný prítok Hrona, meria 14,8 km a je tokom III. rádu. Horný tok (po sútok s Čiernou vodou sa niekedy označuje ako *Biela voda* alebo *Biely potok*. Na hornom toku, nad obcou Ihráč, vytvára krátky tiesňavovitý úsek, za obcou sa dvakrát prudko ohýba. Na dolnom toku sa hlavné koryto na dvoch krátkych úsekoch vetví na dve ramená.

*Prameň:* v Kremnických vrchoch na južnom svahu vrchu Smrečník (1 249,2 m n. m.) v nadmorskej výške približne 1 100 m n. m., južne od chaty Hostinec

*Smer toku:* od prameňa najprv na juhozápad, pričom vytvára oblúk a tečie ďalej na juh, po pribratí prítoku spod Chlmového grúňa sa opätovne stáča na juhozápad, následne sa stáča aj pred obcou Ihráč a odtiaľ až k ústiu pokračuje viac-menej severojužným smerom

*Geomorfologické celky:* Kremnické vrchy, podcelky Flochovský chrbát, Jastrabská vrchovina a Turovské predhorie

*Prítoky:* sprava prítok z oblasti Trojice, z juhovýchodného svahu Kremnického štítu (1 008,2 m n. m.), z východného svahu vrchu Na piesok (560,8 m n. m.), potok pretekajúci obcou Jastrabá, prítoky od osady Kuričkovci a z osady Pitelovský Mlyn; zľava dva prítoky zo západného svahu Labušna (1 181,2 m n. m.), zo západného svahu Chlmového grúňa (1 076 m n. m.), prítok spod kóty 1 001,0 m, zo severného svahu Horného chlmu (1 012,5 m n. m.), z južného svahu Horného chlmu, Čierna voda, prítok z doliny Snoža a Hrabinský potok (333,3 m n. m.)

*Ústie:* do Hrona pri obci Trnavá Hora v nadmorskej výške cca 258 m n. m.

*Obce:* Ihráč, samoty Ihráčska Píla a Jastrabský Mlyn, osada Hrabíky a obec Trnavá Hora

## Referencie

## Iné projekty

Kategória:Potoky na Slovensku
Kategória:Povodie Hrona
Kategória:Vodné toky v okrese Žiar nad Hronom
Kategória:Vodné toky v Kremnických vrchoch
Kategória:Kremnica
Kategória:Ihráč
Kategória:Nevoľné
Kategória:Jastrabá
Kategória:Pitelová
Kategória:Trnavá Hora